### Beslutningstema

Der skal under dette punkt tages beslutning om frigivelse af anlægsmidler til Facility Management.

### Historik

Kommunalbestyrelsen besluttede i 2019, at optimere arealerne på de kommunale bygninger. Optimeringen skulle ske gennem sammenlægning af institutioner, salg af - og nedbrydning af bygninger, under fællesbetegnelsen Facility Management.

### Sagsfremstilling

Facility Management processen i Tønder Kommune er igangsat med det formål at optimere udnyttelsen af de kommunale bygningsarealer og reducere den samlede portefolie. Der skal ske en arealreduktion på minimum 20.000 m2, der på sigt skal give en driftsmæssigt besparelse på 8 mio. kr.

Der aftsættes en årlig nedrivningspulje til understøttelse for Facility Management indsatsen. Puljen kan anvendes til ombygning, omdannelse og nedrivning af kommunale bygninger, således kvaliteten i de resterende bygningsarealer øges og kan anvendes til flere funktionaliteter.

Der søges om frigivelse af 2022 budgettet på 3,0 mio. kr. Midlerne er tænkt anvendt til en løbende realisering af arealoptimeringsprojekter, til nedbringelse af de kommunale arealer

### Økonomi

Der er i anlægsbudgetterne 2020, 2021 og 2022 afsat samlet 9,0 mio. kr. til realiserne af de besluttede arealoptimeringer.

[adresse] skal have et besparelsespotentialet på 3,5 mio. kr. i 2020, 2,0 mio. kr. i 2021 samt 2,5 mio. kr. i 2022.

### Direktøren for Teknik, Klima og Beskærftigelse indstiller,

at der gives en anlægbevilling på 3,0 mio. kr.,

at anlægsbudgettet 2022 på samlet 3,0 mio. kr. frigives, og

at indstillingen videre sendes til Økonomiudvalget og Kommunalbestyrelsen.

### Beslutning

Indstillingen anbefales.